**აისის გასტონი**, ცნობილი როგორც **Ice Spice** (ინგლ. Isis Gaston; დ. 1 იანვარი, 2000 წელი, ნიუ-იორკი, აშშ) — ამერიკელი რეპერი. გაიზარდა ბრონქსში, ნიუ-იორკში. მუსიკოსმა კარიერა დაიწყო 2021 წელს, მას შემდეგ რაც შეხვდა ხმის ჩამწერ პროდიუსერ RiotUSA-ს ნიუ-იორკის უნივერსიტეტში სწავლის დროს. 

პოპულარობა მოიპოვა 2022 წლის ბოლოს თავისი სიმღერით „Munch (Feelin' U)". გამოუშვა კომპოზიციები „Bikini Bottom" და „In Ha Mood", რომლებიც წინ უძღოდნენ მის სადებიუტო EP-ს „Like..?" (2023). 

2023 წელს მუსიკოსის სინგლი „Gangta Boo" მოხვდა Billboard Hot 100-ის ჩარტში. ასევე Ice Spice-ის რემიქს სინგლი „Boy's a Liar Pt. 2", რომელიც მუსიკოსმა გამოუშვა PinkPantheress-ისთან ერთად, გავიდა ჩარტში მესამე ადგილზე. ჟურნალ The New York Times-ის ჟურნალისტმა, ჯონ კარამანიკმა, Ice Spice-ის „რეპის ახალი პრინცესა" უწოდა. ასევე მუსიკოსი ჟურნალმა თაიმმა წლის საუკეთესო ახალ არტისტად დაასახელა.

ადრეული ცხოვრება
----------------

აისის გასტონი დაიბადა 2000 წლის 1 იანვარს ბრონქსში, ნიუ-იორკში. ის ხუთი და-ძმიდან ყველაზე უფროსია. მამა, ყოფილი რეპერი, აფრო-ამერიკელია, ხოლო დედა დომინიკელი. მუსიკოსის მშობლები ერთმანეთს პირველად შეხვდნენ მაკდონალდსში და განქორწინდნენ მაშინ, როდესაც გასტონი ორი წლის იყო.

მუსიკოსის მშობლები მუშაობდნენ, შვილებისთვის დრო არ რჩებოდათ, რის გამოც მუსიკოსი და მისი და-ძმები დიდ დროს ატარებდნენ ბებია-ბაბუასთან და ბიძაშვილებთან ერთად. სწავლობდა ბრონქსში. ამის შემდეგ მუსიკოსმა სწავლა დაიწყო კათოლიკურ საშუალო სკოლაში, იონკერში. შვიდი წლის ასაკში დაინტერესდა ჰიპ ჰოპით. თინეიჯერობის ასაკში, სკოლაში და კოლეჯში სწავლის დროს, უსმენდა ისეთ ცნობილ რეპერებს, როგორებიც არიან Lil' Kim, ნიკი მინაჟი, Cardi B, Foxy Brown და Remy Ma. სწორედ ამ არტისტებისგან აიღო Ice Spice-იმ თავისი სტილისა და სიმღერის ტექსტების ინსპირაცია.

კარიერა
-------

Ice Spice-იმ კარიერა 2021 წელს დაიწყო. ამ დროს შეხვდა ხმის ჩამწერ პროდიუსერ RiotUSA-ს, ნიუ-იორკის სახელმწიფო უნივერსიტეტში სწავლის დროს. მუსიკოსმა მალევე მიატოვა სწავლა. მან RiotUSA-ისთან ერთად შექმნა თავისი სადებიუტო სიმღერა, „Bully Freestyle", რომელიც გამოვიდა 2021 წლის მარტში, მას შემდეგ, რაც მუსიკოსის ვიდეო ვირუსულად გავრცელდა Twitter-ზე. 

მუსიკოსის სიმღერამ „Name of Love" მოიპოვა დიდი მოწონება SoundCloud-ზე, რამაც განაპირობა მისი პოპულარობის გაზრდა ინსტაგრამზე. მისმა სიმღერამ „Munch (Feelin' U)", რომელიც გამოვიდა 2022 წლის 10 აგვისტოს, პოპულარობა მალევე მოიპოვა. ის ვირუსულად გავრცელდა Twitter-სა და TikTok-ზე, ასევე მოხვდა Billboard-ის Hot R&B/Hip-Hop სიმღერებისა და Bubbling Under Hot 100 ჩარტებში.

2022 წლის სექტემბერში Ice Spice-იმ გამოუშვა კოლაბორაციული ნამუშევარი, „One Time", B-Lovee-ისთან ერთად. იმავე თვეში მუსიკოსმა ხელი მოაწერა ხელშეკრულებას ლეიბლებთან, 10K Projects და Capitol Records. 28 ოქტომბერს მან გამოუშვა სინგლი „Bikini Bottom". Ice Spice-ის სადებიუტო EP, „Like..?", გამოვიდა 2023 წლის 20 იანვარს. ალბომში შევიდა სინგლები: „Munch (Feelin' U)", „Bikini Bottom" და „In Ha Mood".

2023 წლის თებერვალში მუსიკოსმა გამოუშვა კოლაბორაციული ნამუშევარი „Gangsta Boo". კომპოზიცია გახდა მისი პირველი სიმღერა Billboard Hot 100-ში, რომელიც მოხვდა ჩარტში და გავიდა 82-ე ადგილზე. 2023 წლის 3 თებერვალს მან გამოუშვა მომღერალ PinkPantheress-ისთან ერთად რემიქსი, „Boy's a Liar Pt. 2". სიმღერამ ბილბორდის ცხელ ასეულში მე-3 ადგილი დაიკავა. მუსიკოსი გამოსვლიდან რამდენიმე დღეში ვირუსულად გავრცელდა TikTok-ზე და მოხვდა სთრიმინგ პლატფორმების ჩარტის სათავეშიც.

სტილი
-----

Ice Spice ძირითადად ბრონქსის რეპის სტილში მღერის. მისი სახელი მომდინარეობს „finsta"-დან (საიდუმლო ინსტაგრამის ანგარიშიდან), რომელიც მან 14 წლის ასაკში შექმნა. მუსიკოსმა თქვა, რომ ის თვითონ წერს სიმღერებს.

მუსიკოსის თქმით, მას რეპერის კარიერის დაწყება პირველად შთააგონეს Sheff G-მა და Pop Smoke-მა. ასევე მუსიკოსი აქტიურად უსმენდა შემდეგ მუსიკოსებს: Lil' Kim, Nicki Minaj, Cardi B, Foxy Brown და Remy Ma.

რესურსები ინტერნეტში
--------------------

* ოფიციალური საიტი

სქოლიო
------

1. ↑  Allmusic — 1991.<a href='https://wikidata.org/wiki/Track:Q31181'></a>
2. ↑
3. ↑  Why Rapper Ice Spice Is Suddenly Everywhere en (2023-02-23). ციტირების თარიღი: 2023-02-24
4. ↑  Ihaza, Jeff (October 14, 2022). „How Ice Spice Added a Touch of Zest to New York's Drill Scene slatt". *Rolling Stone*. ციტირების თარიღი: October 15, 2021.
5. ↑  Neog, Anupal Sraban.  (August 24, 2022) Ice Spice age explored as rapper parties with Drake in Toronto, Canada. ციტირების თარიღი: November 27, 2022
6. ↑  Caramanica, Jon (January 20, 2023). „Ice Spice Broke Out With 'Munch.' Rap's New Princess Is Just Warming Up". *The New York Times*. ISSN 0362-4331. ციტირების თარიღი: January 21, 2023.
7. ↑  Ramos, Danteé.  (November 16, 2022) Ice Spice Reveals She's Nigerian And Dominican After Fan Says She 'Looks So Igbo'. Yahoo! News. ციტირების თარიღი: January 25, 2023
8. ↑  Rouhani, Neena (October 26, 2022). „Ice Spice: October R&B/Hip-Hop Rookie of the Month". *Billboard*. ციტირების თარიღი: December 5, 2022.
9. ↑  Black Dave (host). (May 15, 2022). *Ice Spice on Becoming The Female Face of Bronx Drill*. No Jumper. .
10. ↑  Brown, D'Shonda. GU Jams: We Know We're Not The Only Ones Feeling Ice Spice (September 16, 2022). ციტირების თარიღი: September 23, 2022
11. ↑  P, Gabe (host). (May 17, 2022). *Ice Spice On Toosii Cosign, Teases Music w/ Dusty Locane, Shani Boni, "Name Of Love" Blowing Up*. On the Radar. .
12. ↑  Gee, Andre (September 15, 2022). „Meet the Artists Taking New York Drill in a New Direction". *Rolling Stone*. ციტირების თარიღი: September 18, 2022.
13. ↑  Richards, Chris (September 27, 2022). „Ice Spice raps like she's in her own head. Is she in yours yet?". *The Washington Post*. ციტირების თარიღი: November 11, 2022.
14. ↑  McCafferty, Kenna (October 28, 2022). „Ice Spice's 'Bikini Bottom' is Topping TikTok". *Paper*. ციტირების თარიღი: October 29, 2022.
15. ↑  Espinoza, Joshua.  (January 20, 2023) Ice Spice Drops 'Like..?' EP f/ Hit Single "Munch (Feelin' U)" and Lil Tjay Collab. ციტირების თარიღი: January 20, 2023
16. ↑  Aniftos, Rania; Lipshutz, Jason; Mamo, Heran; Unterberger, Andrew; Werthman, Christine. Five Burning Questions: PinkPantheress & Ice Spice’s ‘Boy’s a Liar’ Debuts at No. 14 on the Hot 100 (February 14, 2023).